Diari Oficial de la Generalitat Valenciana


Sumari del DOGV 6763, del 27-04-2012 (2012/3979)

RESOLUCIÓ de 12 d'abril de 2012, del director general de Producció Agrària i Ramaderia, per la qual es publica la línia pressupostària i l'import global màxim que finança per al 2012 les ajudes destinades a la promoció de noves tecnologies en maquinària i equips agraris.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6763

Data del DOGV
:   27-04-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/3979


Data del document
:   12-04-2012

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 12 d'abril de 2012, del director general de Producció Agrària i Ramaderia, per la qual es publica la línia pressupostària i l'import global màxim que finança per al 2012 les ajudes destinades a la promoció de noves tecnologies en maquinària i equips agraris. [2012/3979]  
L'Orde 23/2010, de 6 de juliol, de la Conselleria d'Agricultura, Pesca i Alimentació, regula l'aplicació a la Comunitat Valenciana del Reial Decret 456/2010, de 16 d'abril, per la qual s'establixen les bases reguladores de les ajudes per a la promoció de noves tecnologies en maquinària i equips agraris (DOCV núm. 6313, de 19.07.2010).  
L'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigix que en les bases reguladores de la concessió de subvencions s'indique la línia o les línies de subvencions que les financen i l'import global màxim destinat a estes.  
L'Orde 23/2010, de 6 de juliol, de la Conselleria d'Agricultura, Pesca i Alimentació, en la disposició addicional assenyala que, mitjançant una resolució dictada pel titular de la Direcció General de Producció Agrària, s'establirà el finançament de les ajudes i l'import global màxim corresponent a cada anualitat.  
D'acord amb l'article 7 del Decret 147/2007, de 7 de setembre, del Consell, este règim d'ajudes complix el que establix el Reglament (CE) núm. 1857/2006, de la Comissió sobre l'aplicació dels articles 87 i 88 del tractat de les ajudes estatals per a les xicotetes i mitjanes empreses dedicades a la producció de productes agrícoles i per la qual es modifica el Reglament (CE) núm. 70/2001 (DOUE núm. 358, de 16.12.2006) i la Comissió ha assignat el número d'ajuda 74/2010.  
  
Per això, resolc:  
  
Primer  
Establir l'import global màxim per a la resolució d'expedients de la convocatòria de l'exercici 2012 en relació amb el Reial Decret 456/2010, de 16 d'abril, del Ministeri de Medi Ambient i Medi Rural i Marí (BOE núm. 111, de 7 de maig de 2010), i l'Orde 23/2010, de 6 de juliol, de la Conselleria d'Agricultura, Pesca i Alimentació, per a l'aplicació a la Comunitat Valenciana del Reial Decret 456/2010, de 16 d'abril, per la qual s'establixen les bases reguladores de les ajudes per a la promoció de noves tecnologies en maquinària i equips agraris (DOCV núm. 6313, de 19.07.2010)  
Aplicació pressupostària: 57.16.48.1844.  
Programa: 714.20, Foment i garantia agrària.  
Capítol 7.  
Línia T0180.  
Import global màxim a càrrec dels pressupostos de la Generalitat Valenciana de 2012 és de 800.000 €. Esta dotació s'incrementarà en un import addicional de 366.000 € crèdit no disponible en el moment de la convocatòria, però la disponibilitat del qual dependrà de les generacions que es realitzen per mitjà de finançament del Ministeri d'Agricultura, Alimentació i Medi Ambient, de conformitat amb el que establix l'article 58 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.  
  
Segon  
En virtut de l'aplicació de l'article 63 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, es crea una borsa de reserva en la qual s'inclourà una relació ordenada de totes les sol·licituds que, complint les condicions administratives i tècniques establides en les bases reguladores per a adquirir la condició de beneficiari, no hagen sigut estimades per sobrepassar la quantia màxima del crèdit fixat en la convocatòria, amb indicació de la puntuació atorgada a cada una d'estes en funció dels criteris de valoració previstos en esta.  
  
En este supòsit, si es renunciara a la subvenció per part d'algun dels beneficiaris, l'òrgan que la concedix acordarà, sense necessitat d'una nova convocatòria, la concessió de la subvenció al sol·licitant o als sol·licitants següents a aquell en orde de la seua puntuació, sempre que, amb la renúncia per part d'algun dels beneficiaris, s'haja lliurat crèdit suficient per a atendre, almenys, una de les sol·licituds denegades.   
  
L'òrgan que concedix la subvenció comunicarà esta opció als interessats, a fi que accedisquen a la proposta de subvenció en el termini improrrogable de deu dies. Una vegada acceptada la proposta per part del sol·licitant o dels sol·licitants, l'òrgan administratiu dictarà l'acte de concessió i procedirà a la notificació.  
  
Tercer  
Tenint en compte l'article 59.6.b) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, podrà efectuar-se la publicació substitutiva de la notificació en el Diari Oficial de la Comunitat Valenciana. La publicació s'ajustarà a l'article 60.2 de la llei esmentada i, a més, la mencionada publicació complirà l'article 18 de la Llei 38/2003, de 17 de novembre, General de Subvencions, per la qual s'inserirà la relació de preceptors durant el mes següent a cada trimestre natural, amb la identificació d'estos, segons el que establix respecte d'això l'article 30.3 b) del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.  
  
Quart  
El règim de recursos que procedix és el recurs de reposició que s'ha d'interposar en el termini d'un mes davant del mateix òrgan que la va dictar, de conformitat amb el que establixen els article 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé directament recurs contenciós administratiu en el termini de dos mesos davant de la Sala Contenciosa Administrativa del Tribunal Suprem de Justícia de la Comunitat Valenciana, de conformitat amb el que establixen els articles 10 i 46 de la Llei de Jurisdicció Contenciosa Administrativa.  
  
  
València, 12 d'abril de 2012.- El director general de Producció Agrària i Ramaderia: Manuel Laínez Andrés.